Na osnovu člana 82. stav (1) Zakona o osnovnom odgoju i obrazovanju – prečišćeni tekst („Službene novine Tuzlanskog kantona“, broj: 10/20, 8/21 i 11/21) i člana 101. stav (1) Zakona o srednjem obrazovanju i odgoju – prečišćeni tekst („Službene novine Tuzlanskog kantona“, broj: 10/20, 11/20, 8/21 i 11/21) Ministarstvo obrazovanja i nauke Tuzlanskog kantona (u daljem tekstu: Ministarstvo), raspisuje

**O G L A S**

**za prijem u radni odnos zaposlenika u osnovnim i srednjim školama**

**Tuzlanskog kantona**

1. **JU Osnovna škola „Banovići Selo“ Banovići**
   1. Higijeničar, 1 izvršilac, puno radno vrijeme na određeno vrijeme.
2. **JU Osnovna škola „Seona“ Aljkovići, Banovići**
   1. Pomoćni ložač, 1 izvršilac, pola radnog vremena, na određeno vrijeme u toku grejne sezone.
3. **JU Osnovna škola „Vražići“ Vražići, Čelić**
   1. Domar, 1 izvršilac, puno radno vrijeme, na određeno vrijeme.
4. **JU Osnovna škola „Klokotnica“ Klokotnica, Doboj Istok**
   1. Domar-ložač, 1 izvršilac, puno radno vrijeme, na određeno vrijeme.
5. **JU Druga osnovna škola Gračanica**
   1. Domar-ložač, 1 izvršilac, puno radno vrijeme, na određeno vrijeme, do 15.4.2022. godine.
6. **JU Osnovna škola „Lukavica“ Lukavica, Gračanica**
   1. Domar-ložač, 1 izvršilac, puno radno vrijeme, na određeno vrijeme.
7. **JU Osnovna škola „Malešići“ Malešići, Gračanica**
   1. Domar-ložač, 1 izvršilac, puno radno vrijeme, na određeno vrijeme, do povratka zaposlenika sa bolovanja,
   2. Domar-ložač, 1 izvršilac, puno radno vrijeme, na određeno vrijeme.
8. **JU Osnovna škola „Orahovica“ Orahovica Donja, Gračanica**
   1. Domar-ložač, 1 izvršilac, puno radno vrijeme, na određeno vrijeme do povratka zaposlenika sa bolovanja,
   2. Higijeničar, 1 izvršilac, puno radno vrijeme, na određeno vrijeme, do povratka zaposlenika sa bolovanja.
9. **JU Osnovna škola „Edhem Mulabdić“ Međiđa Donja, Gradačac**
   1. Higijeničar-ložač, 1 izvršilac, puno radno vrijeme, na određeno vrijeme, do povratka zaposlenika sa bolovanja.
10. **JU Osnovna škola „Memići“ Memići, Kalesija**
    1. Domar - ložač, 1 izvršilac, puno radno vrijeme, na određeno vrijeme.
11. **JU Osnovna škola „Rainci Gornji“ Rainci Gornji, Kalesija**
    1. Higijeničar - ložač, 1 izvršilac, puno radno vrijeme, na određeno vrijeme.
12. **JU Osnovna škola „Tojšići“ Tojšići, Kalesija**
    1. Higijeničar-ložač, 1 izvršilac, puno radno vrijeme, na određeno vrijeme.
13. **JU Osnovna škola „Kladanj“ Kladanj**
    1. Higijeničar, 3 izvršioca, puno radno vrijeme, na određeno vrijeme.
14. **JU Osnovna škola „Dobošnica“ Dobošnica, Lukavac**
    1. Higijeničar, 1 izvršilac, pola radnog vremena, na određeno vrijeme, do povratka zaposlenika sa bolovanja.
15. **JU Osnovna škola „Poljice“ Poljice, Lukavac**
    1. Higijeničar, 1 izvršilac, puno radno vrijeme, na određeno vrijeme, od 3.3.2022. godine.
16. **JU Osnovna škola „Puračić“ Puračić, Lukavac** 
    1. Higijeničar, 1 izvršilac, puno radno vrijeme, na određeno vrijeme, do povratka zaposlenika sa bolovanja.
17. **JU Osnovna škola „Podorašje“ Podorašje, Srebrenik**
    1. Higijeničar, 1 izvršilac, puno radno vrijeme, na određeno vrijeme.
18. **JU Osnovna škola „Sladna“ Sladna, Srebrenik**
    1. Higijeničar, 1 izvršilac, puno radno vrijeme, na određeno vrijeme.
19. **JU Osnovna škola „Breške“ Breške, Tuzla**
    1. Higijeničar-ložač, 1 izvršilac, pola radnog vremena, na određeno vrijeme.
20. **JU Osnovna škola „Centar“ Tuzla**
    1. Higijeničar, 1 izvršilac, puno radno vrijeme, na određeno vrijeme.
21. **JU Osnovna škola „Kiseljak“ Kiseljak, Tuzla**
    1. Higijeničar, 1 izvršilac, puno radno vrijeme, na određeno vrijeme do povratka zaposlenika sa bolovanja,
22. **JU Osnovna škola „Lipnica“ Lipnica, Tuzla**
    1. Higijeničar, 1 izvršilac, puno radno vrijeme, na određeno vrijeme, do povratka zaposlenika sa bolovanja.
23. **JU Osnovna škola „Podrinje“ Mihatovići, Tuzla**
    1. Pomoćni ložač, 1 izvršilac, pola radnog vremena, na određeno vrijeme u toku grejne sezone, odnosno do eventualnog prestanka rada škole.
24. **JU Osnovna škola „Simin Han“ Tuzla**
    1. Pomoćni ložač, 1 izvršilac, pola radnog vremena, na određeno vrijeme u toku grejne sezone.
25. **JU Osnovna škola „Tušanj“ Tuzla**
    1. Higijeničar , 1 izvršilac, puno radno vrijeme, na određeno vrijeme,
26. **JU Zavod za odgoj i obrazovanje osoba sa smetnjama u psihičkom i tjelesnom razvoju Tuzla**
    1. Higijeničar, 1 izvršilac, puno radno vrijeme, na određeno vrijeme,
    2. Higijeničar, 1 izvršilac, puno radno vrijeme, na određeno vrijeme, do povratka zaposlenika sa bolovanja, a najduže do 30.3.2022. godine
    3. Higijeničar, 1 izvršilac, puno radno vrijeme, na određeno vrijeme, od 30.3.2022. godine,
    4. Medicinska sestra-asistent, 1 izvršilac, puna norma, na određeno vrijeme, do otvaranja JU Centar za autizam Tuzla.
27. **JU Osnovna škola „Šerići“ Šerići, Živinice**
    1. Domar-ložač, 1 izvršilac, puno radno vrijeme, na određeno vrijeme, od 15.2.2022. godine.
28. **JU Mješovita srednja škola Čelić**
    1. Higijeničar, 1 izvršilac, puno radno vrijeme, na određeno vrijeme, do povratka zaposlenika sa neplaćenog odsustva,
29. **JU Mješovita srednja škola Lukavac**
    1. Higijeničar, 2 izvršioca, puno radno vrijeme, na određeno vrijeme, do povrtaka zaposlenika sa bolovanja.
30. **JU Mješovita srednja škola Srebrenik**
    1. Referent za administrativne posleve, 1 izvršilac, puno radno vrijeme, na određeno vrijeme,
    2. Higijeničar, 1 izvršilac, puno radno vrijeme, na određeno vrijeme.
31. **JU Mješovita srednja građevinsko-geodetska škola Tuzla**
    1. Higijeničar, 1 izvršilac, puno radno vrijeme, na određeno vrijeme, do povratka zaposlenika sa bolovanja.
32. **JU Mješovita srednja mašinska škola Tuzla**
    1. Higijeničar, 1 izvršilac, puno radno vrijeme, na određeno vrijeme, od 16.2.2022. godine.
33. **JU Gimnazija Živinice**
    1. ložač, 1 izvršilac, puno radno vrijeme, na određeno vrijeme.
34. **JU Mješovita srednja škola Živinice**
    1. referent za administrativne poslove, 1 izvršilac, puno radno vrijeme na određeno vrijeme, do povratka zaposlenika sa bolovanja.

Na upražnjena radna mjesta po raspisanom oglasu na određeno vrijeme primit će se zaposlenici najduže do 30.06.2022. godine uz pripadajući godišnji odmor u skladu sa zakonom i kolektivnim ugovorom.

Zaposlenici koji se primaju na radna mjesta na određeno vrijeme u toku grejne sezone, radno će se angažovati do 15.04.2022.godine. Nakon završetka radnog angažmana, zaposlenici imaju pravo na godišnji odmor u skladu sa zakonom i kolektivnim ugovorom.

**Popunjavanje upražnjenih radnih mjesta**:

1. Pored općih uslova (opća radna i zdravstvena sposobnost), kandidat za radno mjesto dužan je ispunjavati i posebne uslove, odnosno **dužan je posjedovati**:

a) odgovarajuću stručnu spremu za radno mjesto na koje se prijavljuje (u skladu sa pedagoškim standardima i normativima).

b) položen ispit za rukovanje parnim kotlovima (kandidat koji se prijavljuje na radno mjesto domar-ložač, ložač i pomoćni ložač).

Kandidat za zasnivanje radnog odnosa **obavezan je dostaviti odgovarajuću dokumentaciju** (u daljem tekstu: obavezna dokumentacija), i to:

a) prijavu na radno mjesto za koje se prijavljuje na odgovarajućem prijavnom obrascu propisanom Pravilnikom o uslovima, kriterijima i postupku zapošljavanja u javnim ustanovama osnovnog i srednjeg obrazovanja na području Tuzlanskog kantona („Sl. novine TK“, broj: 17/17 i 1/18, u daljem tekstu: Pravilnikom), a koji se može preuzeti na veb stranici www.montk.gov.ba i/ili [www.vlada.tk.gov.ba](http://www.vlada.tk.gov.ba).

b) dokaz o stručnoj spremi (diploma-svjedodžba ili uvjerenje o završenom obrazovanju). Dokaz o stručnoj spremi za poziciju higijeničar i higijeničar-ložač je odgovarajuća javna isprava o završenom osnovnoškolskom obrazovanju. Dokaz o stručnoj spremi za poziciju domar, domar-ložač, ložač i pomoćni ložač je odgovarajuća javna isprava o završenom srednjem obrazovanju (treći ili četvrti stepen metalske, drvoprerađivačke, građevinske i elektro struke).

c) uvjerenje o položenom ispitu za rukovanje parnim kotlovima (dostavlja kandidat koji se prijavljuje na radno mjesto domar-ložač, ložač i pomoćni ložač).

**Pravo na bodovanje po osnovu pripadnosti nekoj od kategorija branitelja** ostvaruje kandidat koji, pored obavezne dokumentacije, dostavi:

a) dokaz o pripadnosti kategoriji branitelja ili člana porodice branitelja u skladu sa članom 20. stav (2) tačke a) do g) Pravilnika,

b) uvjerenje službe za zapošljavanje da je nezaposlen i da se nalazi na evidenciji iste ili izjavu (ovjerenu od strane nadležnog organa uprave ili notara) da će, u slučaju da bude primljen u radni odnos na neku od pozicija predviđenih ovim javnim konkursom dostaviti uvjerenje službe za zapošljavanje, kojim se potvrđuje,da se u periodudo isticanja Konačne rang liste, odnosno do 3.2.2022. godine, nalazio na evidenciji nezaposlenih lica. Obrazac izjave se može preuzeti na veb stranici [www.montk.gov.ba](http://www.monkstk.ba) i/ili [www.vlada.tk.gov.ba](http://www.vlada.tk.gov.ba),

c) dokument kojim dokazuje odgovarajuće srodstvo sa licem po osnovu kojeg ostvaruje procentualno uvećanje ili dodatne bodove (dostavlja kandidat koji procentualno uvećanje ili dodatne bodove ostvaruje kao član porodice),

d) kopiju ovjerene izjave da mu radni odnos nije prestao njegovom krivicom, da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju.

**Pravo na bodovanje po osnovu radne obaveze** ostvaruje kandidat koji, pored obavezne dokumentacije, dostavi:

a)uvjerenje izdato od nadležnog organa za pitanje evidencija iz oblasti vojne obaveze kojim se potvrđuje raspoređivanje u radnu obavezu,

b) uvjerenje službe za zapošljavanje da je nezaposlen i da se nalazi na evidenciji iste ili izjavu (ovjerenu od strane nadležnog organa uprave ili notara) da će, u slučaju da bude primljen u radni odnos na neku od pozicija predviđenih ovim javnim konkursom dostaviti uvjerenje službe za zapošljavanje, kojim se potvrđuje, da se u periodu do isticanja Konačne rang liste, odnosno do 3.2.2022.godine, nalazio na evidenciji nezaposlenih lica. Obrazac izjave se može preuzeti na veb stranici [www.montk.gov.ba](http://www.monkstk.ba) i/ili [www.vlada.tk.gov.ba](http://www.vlada.tk.gov.ba),

c) uvjerenje/potvrda izdato od strane poslodavca kod kojeg je lice bilo raspoređeno u radnoj obavezi, a koje obavezno sadrži naznačen period u kojem je lice bilo raspoređeno u radnoj obavezi,

d) dokument kojim dokazuje odgovarajuće srodstvo sa roditeljem koji je bio angažovan u radnoj obavezi (dostavlja kandidat koji pravo na bodovanje po osnovu radne obaveze ostvaruje kao dijete lica koje je bilo angažovano u radnoj obavezi),

e) kopiju ovjerene izjave da mu radni odnos nije prestao njegovom krivicom, da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju.

**Pravo na bodovanje po osnovu kriterija iz člana 16. Pravilnika** ostvaruje kandidat koji pored obavezne dokumentacije, dostavi:

a) kopiju ovjerene kućne liste i CIPS-ovog PBA3 obrasca za svakog člana domaćinstva sa kućne liste,

b) uvjerenje službe za zapošljavanje za svakog nezaposlenog punoljetnog člana domaćinstva,

c) uvjerenje visokoškolske ustanove za svakog nezaposlenog punoljetnog člana domaćinstva koji se nalazi u statusu redovnog studenta,

d) izvod iz matične knjige rođenih za svakog maloljetnog člana domaćinstva.

Traženu dokumentaciju u originalu, ovjerenoj ili neovjerenoj kopiji, kandidat dostavlja neposredno na protokol škole ili preporučeno putem pošte (na adresu škole), u zatvorenoj koverti, sa naznakom „Prijava na Oglas za prijem u radni odnos zaposlenika u osnovnim i srednjim školama na području Tuzlanskog kantona“.

Ukoliko se kandidat prijavljuje na više radnih pozicija u okviru iste škole, dužan je dostaviti urednu i svojeručno potpisanu prijavu na odgovarajućem prijavnom obrascu za svaku od radnih pozicija na koju se prijavljuje. Kandidat je dužan dostaviti dokumentaciju kojom dokazuje ispunjavanje uslova za zasnivanje radnog odnosa za svaku od radnih pozicija na koje se prijavljuje, uz mogućnost dostavljanja jednog seta potrebne dokumentacije, ukoliko istom može dokazati ispunjavanje uslova za svaku od radnih pozicija na koje se prijavljuje.

Liste kandidata iz člana 25. stav (5) Pravilnika škole su dužne istaći na oglasnoj ploči škole najkasnije do 12. januara 2022. godine, naznačavajući vrijeme njihovog isticanja. Nezadovoljni kandidat može Komisiji za bodovanje u roku od 24 sata od momenta njihovog isticanja, podnijeti zahtjev za preispitivanje liste.

Intervju sa kandidatima koji ispunjavaju potrebne uslove obavit će se 20. i 21. januara 2022.godine, u periodu od 8 do 14 sati, u prostorijama škole u koju se kandidat prijavljuje. Prije provođenja postupka intervjua, s ciljem utvrđivanja identiteta, kandidat je dužan Komisiji za intervju predočiti važeću ličnu kartu, potpisati izjavu da je pristupio intervjuu, a pored potpisa upisati broj lične karte, te podatke o organu koji je izadao ličnu kartu i roku važenja iste. Kandidat koji ne pristupi intervjuu gubi pravo učešća u daljnjoj oglasnoj proceduri.

Rang liste iz člana 29. Pravilnika škole su dužne istaći dana 27. januara 2022.godine – najkasnije do 16 sati, na vidnom mjestu na ulazu u školu i objaviti na veb stranici škole i veb stranici Ministarstva [www.montk.gov.ba](http://www.montk.gov.ba) .

Kandidat koji je nezadovoljan rang-listom, u roku od tri dana od dana njenog isticanja, protiv iste može izjaviti prigovor školskom odboru, s tim da se dan isticanja rang-liste ne računa u ovaj rok.

Konačnu rang listu iz člana 34. Pravilnika škola je dužna istaći na vidnom mjestu na ulazu u školu, dana 3. februara 2022. godine, te istu objaviti na svojoj veb stranici i veb stranici Ministarstva [www.montk.gov.ba](http://www.montk.gov.ba) .

U roku od dva radna dana od dana isticanja odluke o izboru prvorangiranog kandidata, direktor škole i izabrani kandidat dužni su zaključiti ugovor o radu, te je, u istom roku, izabrani prvorangirani kandidat dužan putem pisane izjave izjasniti se o prihvatanju ili odustajanju od zaključivanja ugovora o radu koja se dostavlja putem pošte ili neposredno na protokol škole ili putem e-maila (izjava koja se dostavlja putem e-maila mora biti skenirana i potpisana od strane kandidata).

Ukoliko se izabrani kandidat, u naprijed navedenom roku, ne izjasni o prihvatanju ili odustajanju od zaključivanja ugovora o radu, direktor škole ponudit će zaključivanje ugovora o radu sljedećem rangiranom kandidatu prema redoslijedu sa konačne rang-liste.

Ukoliko je prilikom prijavljivanja na ovaj oglas traženu dokumentaciju dostavio u neovjerenoj kopiji, kandidat je dužan istu, prije zaključivanja ugovora o radu, dostaviti školi u originalu ili ovjerenoj kopiji. Pored gore navedene dokumentacije, kandidat je dužan, u originalu ili ovjerenoj kopiji, dostaviti i: ljekarsko uvjerenje ne starije od tri mjeseca, izvod iz matične knjige rođenih i uvjerenje o državljanstvu.

Pod ovjerenom kopijom podrazumijeva se dokumentacija ovjerena od strane nadležnog organa (općinska/gradska služba ili notar).

Na sva ostala pitanja koja eventualno nisu regulisana tekstom ovog oglasa neposredno se primjenjuju relevantne odredbe važećih propisa.

Prijave na oglas sa traženom dokumentacijom kandidati mogu dostaviti najkasnije zaključno sa **6.1.2022. godine**.

Nepotpune ili neblagovremene prijave neće se razmatrati.

**Ministarstvo obrazovanja i nauke Tuzlanskog kantona**